Lav et referat af nedenstående tekst:

Tekst:
Der er de gode kolleger, og så er der Danmarks bedste af slagsen. Det sidste prædikat er 21-årige Regitse Pedersen fra Thisted nu indehaver af, efter hun tirsdag aften modtog hæderen og prisen som Danmarks Bedste Kollega 2018 ved et stort awardshow i Cirkusbygningen i København. Et skulderklap, der stadig ikke er gået helt op for hende, selvom hverdagen så småt er i gang igen. - Det er så surrealistisk, at jeg er kommet hjem med den her pris. Jeg forstår det ikke helt. Jeg er bare så overvældet. Der har bare været så mange gode kommentarer fra venner, familie og kolleger, siger Regitse Pedersen, der til dagligt arbejder som førsteassistent i Netto i Thisted. - Jeg havde ikke regnet med, det ville ende, som det gjorde, lyder det fra den glade medarbejder. - Har givet mig lyst til at gå på arbejde Det er fagforeningen HK, der står bag kåringen, og i år var 1.760 personer i hele landet indstillet til prisen. Netto-butikken i Thisted har haft glæde af Regitse Pedersen gennem de sidste fire år, og det var kollegaen Helle Noppenau, der valgte at indstille hende som kandidat. - Jeg tænkte, at det var en god måde at fortælle hende, at jeg synes, hun er en god kollega. - Hun adskiller sig fra andre, fordi hun altid er hjælpsom. Også i forhold til de unge mennesker. Hun er altid sød og rar. Og for mig personligt har hun også givet mig lyst til at gå på arbejde i de perioder, hvor jeg har haft det svært, siger Helle Noppenau. Og hvordan er det så at have Danmarks bedste kollega? - Det er mega fedt. Jeg kan stadig ikke forstå det. Det er uvirkeligt og rigtig dejligt. Det er meget fortjent, lyder det fra kollegaen. Selv er Regitse Pedersen ydmyg omkring det hele. Hun mener ikke selv, hun har gjort noget særligt for at vise sig frem. Hun har bare passet sit arbejde. - Jeg har bare gjort mit bedste for at gøre det godt. Jeg går efter, at man skal have lyst til at gå på arbejde, og man skal kunne lide at være her, siger Regitse Pedersen. Sammen med prisen har Regitse Pedersen modtaget en præmie på 25.000 kroner til at holde et arrangement for kollegerne i Netto i Thisted.

Referat:
21-årige Regitse Pedersen fra Netto i Thisted er blevet kåret til Danmarks bedste kollega.